### Beslutningstema

Henriette Lund, løsgænger har fremsendt dette punkt til dagsordenen.

### Sagsfremstilling

Henriette Lund har fremsendt denne tekst:

*Jeg vil have en ny politisk afstemning vedr. dagsordenspunkt 16 på dagsorden til kommunalbestyrelsesmøde d. 26.8.2025, da der foreligger nye oplysninger og ændrede forhold.*

*1)**Der indsamles på ny underskrifter for at tilkendegive modstand mod solceller på [adresse].*
*2)* *Borgermøde i Ballum d.10.09.2025 med ca.50 fremmødte, som alle er kede af beslutningen om solceller på [adresse].*

*Der var en stor stemmeprocent med et klart nej ved første vejledende afstemning. Der er tale om en lodsejer, som lægger jord til det store solcelleanlæg. Sagen blev stemt igennem af et lille flertal ved en afstemning i byrådssalen d.26.08.2025.*

*Derudover skal arbejdet med lokalplan 194-150 og kommuneplantillæg 161-150 forkastes, og der påbegyndes en ny lokalplan uden solceller og vindmøller.*

*Jeg vil have en ny politisk afstemning i byrådssalen omkring solcelleanlæg på [adresse] (Projekt #25 (VE2023) grundet den vejledende afstemning og indsigelser.*

### Indstilling Henriette Lund indstiller,

at der gennemføres en ny politisk afstemning i byrådssalen omkring solcelleanlæg på [adresse] (Projekt #25 (VE2023) grundet den vejledende afstemning og indsigelser.

### Beslutning

Sagen taget af dagsordenen ved mødets begyndelse.